บาทเปิด 30.58 บาทต่อดอลลาร์ แนวโน้มทรงตัว
เงินบาทเปิด 30.58 บาทต่อดอลลาร์ แนวโน้มทรงตัวรอปัจจัยใหม่ ตลาดจับตาตัวเลขเงินเฟ้อไทย-กระแสเงินทุนเคลื่อนย้าย
1 ต.ค. 2562

เงินบาทเปิด 30.58 บาทต่อดอลลาร์ แนวโน้มทรงตัวรอปัจจัยใหม่ ตลาดจับตาตัวเลขเงินเฟ้อไทย-กระแสเงินทุนเคลื่อนย้าย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.58 บาท/ดอลลาร์ จากปิดตลาดเย็นวันที่ 30 ก.ย. 2562 อยู่ที่ระดับ 30.59 บาท/ดอลลาร์ ทิศทางทรงตัวรอปัจจัยใหม่เข้ามา ตลาดจับตาดูตัวเลขเงินเฟ้อเดือน ก.ย.62 ที่กระทรวงพาณิชย์ จะประกาศเช้านี้ และทิศทางของเงินทุนต่างประเทศ
"เช้านี้บาทมีทิศทางทรงตัวรอปัจจัยใหม่เข้ามา ขณะที่ภูมิภาคแข็งค่า อาจเป็นเพราะบาทแข็งค่าสุดในภูมิภาคช่วงไตรมาส 3"นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.55-30.70 บาท/ดอลลาร์